จัดกระเป๋าเดินทางที่จะโหลดลงเครื่องบิน จัดของใส่กระเป๋าสัมภาระติดตัวขึ้นเครื่อง
นี่เป็นสิ่งที่คุณเรียนรู้ได้ในการเดินทางโดยเครื่องบิน สำหรับทริปทำงาน 3 เดือน คุณสามารถจัดข้าวของโดยไม่ต้องโหลดกระเป๋าเดินทางหากคุณตั้งใจจะทำเช่นนั้น สำหรับบางคน การโหลดกระเป๋าเดินทางเป็นอะไรที่น่าปวดหัว คุณต้องคอยกังวลกับการจัดของ ลากกระเป๋าเดินทางไปกับคุณทุกที่ ทำน้ำหนักไม่ให้เกินกำหนด เสี่ยงโดนค่าปรับโดยที่คุณไม่รู้เรื่องอะไร และต้องภาวนาไม่ให้สายการบินทำกระเป๋าของคุณหายอีก หากทริปที่คุณจะไป มีระยะเวลาไม่เกินสองสัปดาห์ ก็ลองพิจารณาสิ่งนี้ดู มันอาจเป็นอะไรที่ท้าทาย แต่ก็เป็นสิ่งที่ทำได้ ลูกเรือทำสิ่งนี้ตลอดเวลา พวกเขาสามารถอยู่ได้นับสัปดาห์ด้วยกระเป๋าสัมภาระสำหรับขึ้นเครื่องเพียงใบเดียว หากพวกเขาทำได้ คุณก็ทำได้เหมือนกัน แล้วคุณจะได้ใช้เงิน $50 ที่อาจได้เพิ่มมากับอะไรก็ได้ตามใจต้องการ นอกจากการต้องทำให้น้ำหนักกระเป๋าไม่เกินที่สายการบินกำหนดแล้ว มันง่ายกว่าในการที่จะแพ็คกระเป๋าให้เบาเข้าไว้ – ของมีโอกาสจะหายน้อยกว่า (จากการบิน หรือจากการลืมทิ้งไว้ในห้องพักโรงแรม) คุณจะมีกระเป๋าที่เบากว่าเพื่อสะพายติดตัวไปไหนมาไหน และคุณก็จะได้พื้นที่มากมายสำหรับของฝากและของที่คุณเกิดอยากซื้อขึ้นมา และ มันใช้เวลาน้อยกว่าในการจัดกระเป๋าใหม่ด้วย แม้ว่าคุณควรหยุดความคิดที่จะนำรองเท้าไปหลายคู่ คุณก็ควรเตรียมไปบ้าง รองเท้าควรนำใส่ถุงพลาสติกเพื่อป้องกันเศษดินไปเลอะเปรอะของอื่นๆ เว้นเสียแต่ว่าเป็นคู่ใหม่แกะกล่อง และให้คุณพิจารณาการเอาถุงเท้าใส่ไว้ข้างในรองเท้าเพื่อเป็นการประหยัดที่ เผื่อว่าอาจมีบางสิ่งเกิดขึ้นกับสัมภาระที่คุณนำติดตัวขึ้นเครื่อง คุณลืมหยิบอะไรบางอย่างใส่กระเป๋าสัมภาระขึ้นเครื่อง หรืออาจมีอะไรไม่คาดฝันเกิดกับทริปของคุณ ให้คุณเก็บสำเนาเอกสารต่างๆ ไว้ในกระเป๋าเดินทางที่จะโหลดลงเครื่องบิน สแกนหนังสือเดินทาง วีซ่า และอะไรก็ตามที่คุณอาจต้องใช้ในยามคับขัน หากคุณเตรียมพร้อมไว้ คุณอาจไม่ต้องใช้มัน แต่หากคุณไม่เตรียม คุณอาจต้องมาขวนขวายหาเมื่อถึงเวลา หากคุณนำของใช้ในห้องน้ำติดตัวมา มันอาจรั่วไหลได้ คุณควรห่อขวดแต่ละขวดแยกจากกัน และเก็บไว้ในถุงเพื่อให้แน่ใจว่าไม่มีอะไรจะเปื้อนเสื้อผ้าคุณได้ เก็บขวดเหล่านี้แยกใส่กระเป๋าคนละบริเวณด้วย เปิดฝาขวดและนำพลาสติกหุ้มตรงคอขวด แล้วนำฝาปิดกลับเข้าไป นั่นหมายความว่า มันจะไม่หกเลอะเทอะ หากฝาขวดดันเปิดออก หากคุณไม่เคยม้วนเสื้อผ้ามาก่อน ถึงเวลาที่ต้องทำตามแล้วล่ะ การม้วนจะช่วยป้องกันรอยพับสี่เหลี่ยมประหลาดๆ และประหยัดที่ด้วย ไม่ต้องมัวรีรอแล้ว เริ่มม้วนจากเสื้อผ้าชิ้นหนักๆ ไว้ข้างใต้ เพราะชิ้นเบาๆ สามารถปรับรูปร่างไปตามรูปร่างของกระเป๋าส่วนบนได้  ยิ่งม้วนแน่นเท่าไหร่ก็ยิ่งประหยัดที่เท่านั้น แม้แต่การบีบอัดเพียงเล็กน้อย ก็สามารถช่วยเพิ่มพื้นที่กระเป๋าได้มาก สนามบินบางแห่งก็ใจดีพอที่จะจัดเตรียมถุงพลาสติกให้ผู้โดยสาร แต่ถ้าสนามบินที่คุณไปไม่มีสิ่งที่ว่า ก็ให้เตรียมไปเองเลย มันเป็นของที่ใช้ประโยชน์ได้เสมอ โดยเฉพาะอย่างยิ่ง หากคุณเดินทางเป็นหมู่คณะ – จะต้องมีคนบางคนลืมอะไรบางอย่างเสมอ และหากว่ากระเป๋าของคุณเกิดเปื้อนสิ่งสกปรก คุณก็จะมีของไว้สำรอง   ถุงแบบที่มีซิป –ชนิดที่มีซิปจริงๆ. ชนิดที่เปิดปิดใหม่กี่ครั้งก็ได้ ดีกว่าแบบที่เปิดปิดได้แค่ครั้งเดียว แต่แบบที่เป็นซิปเลยจะดีที่สุด – ถุงแบบที่ปิดซ้ำใหม่ได้ ก็อาจจะเปิดออกได้หากเกิดมีแรงดันมาเกี่ยวข้อง ถุงซิปล็อกคุณภาพดีสามารถนำมาใช้เพื่อให้คุณอัดของลงกระเป๋าได้มากขึ้น บางครั้งคุณอาจได้พื้นที่ในกระเป๋าเพิ่มถึงหนึ่งในสามของขนาดกระเป๋า หากคุณเก็บเสื้อผ้าของคุณในถุงซิปล็อก ซึ่งอากาศจะถูกไล่ออกจากถุงก่อนที่จะปิดถุง ถุงซิปล็อกยังช่วยปกป้องเสื้อผ้าจากการเปียกน้ำเวลาที่ทำกิจกรรมกลางแจ้ง และกันชุดชั้นในสกปรกๆ ออกจากเสื้อผ้าสะอาดด้วย เพื่อให้ใช้พื้นที่กระเป๋าคุ้มที่สุด คุณต้องจัดกระเป๋าตามรูปร่างและขนาดของสิ่งของที่จะเอาไปเริ่มจากการนำของที่หนักที่สุดไว้ล่างสุด และค่อยๆ ไล่จากหนักขึ้นมาเบา – นี่จะช่วยให้ปิดกระเป๋าได้ง่ายขึ้นในท้ายที่สุด หากมีของรูปร่างประหลาด ให้นำเสื้อผ้ามาพันรอบของสิ่งนั้น – อย่าให้เสียพื้นที่ไปเปล่าๆ โดยทั่วๆ ไป การแพ็กของที่มีลักษณะเป็นทรงกระบอกยาวๆ จะทำได้ง่ายกว่าขวดหรือบรรจุภัณฑ์รูปร่างแปลกๆ เพื่อให้คุณจัดกระเป๋าได้อย่างไร้รอยต่อในคราวต่อไป ให้มองหาของที่รูปร่างและขนาดปกติ กล่าวโดยสรุป คือ ของลักษณะดังกล่าวจะกินที่น้อยกว่า หากคุณกำลังวางแผนว่าจะไปช้อปปิ้งที่ร้านบูติคเก๋ๆ ในปารีสระหว่างเที่ยว ก็ไม่ต้องเอาเสื้อผ้าทั่วๆ ไปลงกระเป๋าจนเต็ม ให้เหลือที่ไว้สำหรับของที่จะซื้อระหว่างเที่ยวบ้าง บางกรณีอาจจะง่ายกว่าที่จะส่งของไปล่วงหน้า ไม่ว่าจะทางไปรษณีย์หรือใช้บริการ FedEx หรือ UPS. นี่อาจเป็นเรื่องสำคัญมากหากคุณจะไปเที่ยวนานๆ หรือต้องการอุปกรณ์พิเศษบางอย่าง เช่น อุปกรณ์พักแรมหน้าหนาว พกของจำเป็น: ชุดชั้นใน รองเท้า เสื้อผ้าทั่วๆ ไปสักสองชุด สิ่งบันเทิง ยา และอุปกรณ์สำหรับใช้ในห้องน้ำ หากต้องบินไกล บางคนจัดกระเป๋าขึ้นเครื่องโดยคิดว่าอาจจะไม่ได้กระเป๋าเดินทางของตัวเองคืนมาอีกแล้ว – และนั่นก็มีข้อดีอยู่ พกแต่ของจำเป็นต่อการดำรงชีพไว้ในสัมภาระขึ้นเครื่อง หากว่ากระเป๋าเดินทางของคุณเกิดหายขึ้นมา   ให้แน่ใจว่าคุณพกยาและทุกอย่างที่จำเป็นต่อความสบายกายสบายใจ ยาที่แพทย์สั่งและยาทั่วไปได้รับอนุญาตให้นำขึ้นเครื่องได้ การนำของเหลวที่เกินมาผ่านด่านรักษาความปลอดภัยจะทำได้ง่ายขึ้นหากว่ามันมีความจำเป็นด้านการแพทย์ เช่น น้ำเกลือ เพื่อเป็นการลดจำนวนของเสื้อผ้าที่จะต้องจัดลงกระเป๋า ให้เลือกเสื้อผ้าชิ้นที่สลับสับเปลี่ยนกันได้ ให้เลือกใช้เสื้อผ้าสองสามชิ้นที่เข้ากันได้ทั้งหมด แทนที่จะนำเสื้อผ้าที่ไม่เข้ากันเลย ใช้เครื่องประดับเป็นตัวช่วยให้คุณดูโก้เก๋มากขึ้น เช่น ผ้าพันคอ ซึ่งเป็นของชิ้นไม่ใหญ่และพกง่าย และยังสามารถใช้เป็นผ้าพันคอ ผ้าคาดศีรษะ หรือกระทั่งเข็มขัดก็ยังได้ พกชุดว่ายน้ำขึ้นเครื่องไปด้วยหากคุณเดินทางโดยเครื่องบิน เก็บรวมกันกับเสื้อผ้าที่จะใส่เที่ยว โดยเฉพาะอย่างยิ่นถ้าคุณเป็นผู้หญิง หากกระเป๋าของคุณเกิดหายระหว่างทาง เสื้อผ้าส่วนมาก (เช่น กางเกงขาสั้นหรือเสื้อยืด) สามารถหาซื้อได้ที่เมืองปลายทาง แต่หากกระเป๋าหาย ชุดว่ายน้ำเป็นสิ่งที่หาซื้อยาก หากคุณไม่มีชุดว่ายน้ำใส่ คุณจะพลาดความสนุกบนชายหาด อ่างน้ำร้อน หรือ ณ ที่อื่นๆ ที่คุณจำเป็นต้องใช้ชุดว่ายน้ำ ของมีค่าควรอยู่ติดตัวในกระเป๋าสัมภาระขึ้นเครื่อง เผื่อว่ากระเป๋าเดินทางหายหรือเกิดชำรุดเสียหาย คุณก็ยังมีกระเป๋าสัมภาระติดตัวอยู่ หากคุณรู้ว่าตนจะใจสลายหากของมีค่าชิ้นนั้นสูญหายไป ก็ให้พกใส่สัมภาระขึ้นเครื่อง หากว่าคุณติดของชิ้นนั้นมาเที่ยวด้วย เก็บเครื่องใช้ไฟฟ้าชิ้นใหญ่เป็นอย่างสุดท้าย จะได้หยิบเข้าหยิบออกง่าย คุณคงไม่อยากรื้อกระเป๋า ยามที่จำเป็นต้องใช้อุปกรณ์นั้นๆ หรอกนะ มีเหตุผลที่ดีสองข้อในการทำสิ่งนี้:  คุณอาจเกิดเบื่อระหว่างทางแม้ว่ามันอาจจะเพิ่งผ่านไปแค่ครึ่งชั่วโมง และการมีอุปกรณ์เหล่านี้ไว้ในที่เดียวกันกันจะทำให้คุณรู้เลยว่าอะไรอยู่ที่ไหน คุณจะสามารถหยิบเอาไอพอด ไอแพด คินเดิล หรืออะไรก็ตามแต่ที่คุณต้องการได้สะดวกและรวดเร็วมากเท่าที่จะมากได้ หน่วยงานด้านความมั่นคงด้านการขนส่งของสหรัฐอเมริกา (TSA) กำหนดให้อุปกรณ์อิเล็กทรอนิกส์ต้องผ่านการตรวจสอบเสียก่อน – เมื่ออุปกรณ์ทุกอย่างอยู่ในที่เดียวกัน และเจ้าหน้าที่สามารถมองเห็นได้ง่าย คุณก็จะไม่ต้องอยู่ในแถวรอตรวจความปลอดภัยนาน เพื่อที่จะขึ้นเครื่องบิน คุณต้องการสิ่งที่ใช้ยืนยันตัวตน เช่น หนังสือเดินทาง หรือบัตรประชาชน อย่าลืมบัตรกดเงินสด และบัตรเครดิต หรือบัตรAAA อย่างไรก็ดี การไม่พกบัตรทุกชนิดที่มีไปเที่ยวก็อาจเป็นความคิดที่ดีเหมือนกัน เพราะมีความเสี่ยงที่บัตรอาจจะหายได้  เก็บข้อมูลการเดินทางของคุณ เช่น สายการบิน เที่ยวบิน รหัสยืนยัน และรายละเอียดต่างๆ เกี่ยวกับเที่ยวบินนั้นๆ ไว้ในช่องกระเป๋าที่สะดวกในการหยิบเข้าออกของกระเป๋าติดตัวขึ้นเครื่อง ซึ่งจะมีประโยชน์เวลาใช้ตู้เช็กอินด้วยตนเอง ที่สายการบินจำนวนมากต่างเริ่มนำมาใช้แล้วที่สนามบิน คุณคงไม่อยากจะนำของเหล่านี้ติดตัวไปมากมายหรอกนะ  เช่น ป้าของคุณพกแชมพูมา และที่ประเทศเปรูก็น่าจะมียาสีฟันอยู่หรอก คุณอาจจะต้องแวะที่ร้านค้าระหว่างทางสักหน่อย แต่การเลี่ยงไม่พกขวด โลชั่น หลอดจำนวนมากใส่กระเป๋า จะทำให้คุณมีพื้นที่ในกระเป่าไว้ให้อย่างอื่นที่สำคัญกว่า  หากคุณจะพกไปจริงๆ ที่สหรัฐอเมริกามีกฎ 3-1-1 ที่กำหนดโดย TSA ซึ่งยังบังคับใช้อยู่ คุณอาจจะนำของใช้ของคุณกรอกใส่ขวด 3 ออนซ์ (100 มล.) จะกี่ขวดก็ได้ แล้วนำขวดทั้งหมดใส่ถุงพลาสติกซิปล็อก ‘’หนึ่ง’’ ถุง (จำกัดหนึ่งคนหนึ่งถุง) แต่คุณจะต้องหยิบถุงนั้นให้เจ้าหน้าที่ตรวจสอบ ณ จุดคัดกรองด้วย ไปที่เว็บไซด์ www.tsa.gov เพื่อศึกษากฎและข้อบังคับทั้งหมด บางครั้งเครื่องบินก็ทำให้ปวดหัว คุณจึงควรมียาเตรียมพร้อม เผื่อว่าเกิดมีอาการที่ต้องใช้ยาดังกล่าว มียาบางชนิดที่คุณอาจจะต้องพกติดตัวไว้:  ยาแก้ปวด ผ้าพันแผล ยาคลายกังวล (หากคุณเป็นนักท่องเที่ยวที่ชอบวิตกกังวล) ยากันคลื่นไส้ หมากฝรั่ง (เมื่อความกดอากาศเปลี่ยนแปลง) กระดาษทิชชู่ ที่อุดหู (มีประโยชน์สำหรับการท่องเที่ยวทั่วๆ ไป) ยาสำหรับอาการต่างๆ อาจจะเกิดกับคุณได้ เช่น อาการแพ้ จำไว้ว่าคุณจะไม่โดนค่าปรับสำหรับเสื้อผ้าที่คุณใส่ขึ้นเครื่อง ระลึกสิ่งนี้ไว้ และใส่เสื้อผ้าทับกันหลายชั้น คุณจะได้มีเสื้อผ้าใส่เที่ยวเยอะขึ้น แทนที่คุณจะใส่เสื้อยืดและแจ็กเก็ต ให้ใส่เสื้อยืดใต้เสื้อแขนยาว และใส่เสื้อหนาวทับอีกชั้น เป็นต้น ใส่รองเท้าเดินป่า และเก็บรองเท้าแตะใส่กระเป๋า โดยเฉพาะอย่างยิ่ง เวลาที่คุณเดินทางเพื่อไปทำงาน
เลี่ยงการโหลดกระเป๋าเดินทางถ้าทำได้. จัดกระเป๋าให้เบาที่สุดเท่าที่จะทำได้. เก็บสำเนาเอกสารสำคัญไว้ในกระเป๋าเดินทางที่จะโหลดลงเครื่องบิน. คิดไว้ก่อนว่าขวดทั้งหลายอาจรั่วได้เมื่ออยู่บนเครื่อง. ม้วนเสื้อผ้า. นำถุงพลาสติกไปเผื่อสักหนึ่งหรือสองใบ. ทำเหมือนข้าวของเป็นเกมส์ tetris. อย่าพกของที่คุณตั้งใจจะไปซื้ออยู่แล้วไป. ส่งของไปล่วงหน้าก่อนเลยได้ไรือไม่? หากคุณขาดของสิ่งนั้นไม่ได้ ให้พกขึ้นเครื่อง. นำของมีค่าใส่กระเป๋าสัมภาระขึ้นเครื่อง. จัดเก็บอุปกรณ์อิเล็กทรอนิกส์ไว้ด้วยกัน. ให้แน่ใจว่าคุณมีเอกสารสำคัญอยู่กับตัว. คุณจำเป็นต้องใช้เครื่องใช้ในห้องน้ำนั้นจริงๆ หรือไม่? พกชุดปฐมพยาบาลเบื้องต้นไว้ โดยเฉพาะอย่างยิ่งยาที่เกี่ยวกับอาการปวด. ใส่เลย ไม่ต้องเก็บใส่กระเป๋า.
https://www.wikihow.com/Pack-for-Air-Travel https://www.wikihow.com/Pack-for-Air-Travel
Packing Your Checked Luggage Packing Your Carry-On